title: Rozhodnutie Rady zo 7. júna 1988, ktorým sa v mene spoločenstva schvaľuje príloha B.2 k Medzinárodnému dohovoru o zjednodušení a zosúladení colných režimov

text:
Dôležité právne oznámenie

|

31988D0355

Úradný vestník L 161 , 28/06/1988 S. 0003 - 0011 Fínske špeciálne vydanie: Kapitola 11 Zväzok 14 S. 0081  Švédske špeciálne vydanie: Kapitola 11 Zväzok 14 S. 0081

		Rozhodnutie Radyzo 7. júna 1988,ktorým sa v mene spoločenstva schvaľuje príloha B.2 k Medzinárodnému dohovoru o zjednodušení a zosúladení colných režimov(88/355/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 28, 43 a 235,so zreteľom na návrh Komisie,so zreteľom na stanovisko Európskeho parlamentu [1],keďže rozhodnutím 75/199/EHS [2] spoločenstvo uzavrelo Medzinárodný dohovor o zjednodušení a zosúladení colných režimov;keďže prijatie príloh k Medzinárodnému dohovoru o zjednodušení a zosúladení colných režimov účinne prispieva k uľahčovaniu a rozvoju medzinárodného obchodu;keďže spoločenstvo môže prijať prílohu B.2 týkajúcu sa oslobodenia tovaru navrhnutého na prepustenie do voľného obehu od dovozných ciel a daní;keďže prijatie by však malo byť spojené s určitými výhradami, aby sa zohľadnili osobitné požiadavky colnej únie a v súčasnosti dosiahnutá úroveň pri zosúlaďovaní colnej legislatívy,ROZHODLA TAKTO:Článok 1Príloha B.2 k Medzinárodnému dohovoru o zjednodušení a zosúladení colných režimov týkajúca sa oslobodenia tovaru navrhnutého na prepustenie do voľného obehu od dovozných ciel a daní sa týmto v mene spoločenstva prijíma s výhradou všeobecného charakteru a výhradami týkajúcimi sa noriem 3, 21, 28 a 34 a odporúčaných praktík 10, 16, 18, 19, 20, 23, 27, 29, 32, 33 a 35.Text prílohy B.2 spolu s výhradami je pripojený k tomuto rozhodnutiu.Článok 2Predseda Rady poverí osobu splnomocnenú na informovanie generálneho tajomníka Rady pre colnú spoluprácu o prijatí prílohy podľa článku 1 spoločenstvom, s výhradami podľa uvedeného článku.V Luxemburgu 7. júna 1988Za RadupredsedaM. Bangemann[1] Ú. v. ES C 167, 27.8.1968.[2] Ú. v. ES L 100, 21.4.1975, s. 1.--------------------------------------------------PRÍLOHA B.2PRÍLOHA TÝKAJÚCA SA OSLOBODENIA TOVARU NAVRHNUTÉHO NA PREPUSTENIE DO VOĽNÉHO OBEHU OD DOVOZNÝCH CIEL A DANÍÚVODVäčšina krajín si uvedomuje potrebu oslobodiť od dovozných ciel a daní určitý tovar prepúšťaný do voľného obehu bez ohľadu na jeho obvyklé tarifné zatriedenie alebo obvyklé sumy, ktorým podlieha, ak sa dováža za osobitných podmienok a na osobitné účely. Toto oslobodenie sa môže poskytnúť v colnom sadzobníku, alebo sa môže ustanoviť v osobitných právnych predpisoch a nariadeniach.Oslobodenie sa môže poskytnúť z dobročinných alebo humanitárnych dôvodov, alebo sa môže zakladať na dôvodoch spravodlivého plnenia. Môže byť určené na podporu rozvoja vzdelanosti, vedy a kultúry alebo na podporu harmonických medzinárodných vzťahov alebo sa môže zaviesť jednoducho z administratívnych dôvodov, aby sa zabránilo výdavkom, ktoré by mohli byť neprimerané k vybraným sumám. Pri poskytovaní oslobodenia sa niekedy musia zvážiť aj ekonomické hľadiská.Tu uvedené oslobodenie je neobmedzené, pokiaľ ide o tovar prepustený do voľného obehu a nie do colného režimu, v ktorom sa poskytuje iba podmienečné oslobodenie od dovozných ciel a daní.Aj keď je oslobodenie neobmedzené, obvykle je potrebné splniť určité podmienky a môže prinajmenšom na určité obdobie podliehať obmedzeniam: použitie na schválené účely, zákaz predaja atď.Oslobodenie sa môže vzťahovať aj na dovozné clá a dovozné dane alebo v určitých prípadoch iba na clá.Táto príloha neobsahuje úplný zoznam rozličných druhov oslobodení poskytovaných všetkými krajinami. Okrem iného sa netýka späť dovezeného tovaru v nezmenenom stave, tovaru spotrebovaného na palube lodí, lietadla a medzinárodných vlakov alebo tovaru, ktorý sa nachádza v batožine cestujúceho. Netýka sa ani tarifných preferencií poskytovaných jednostranne alebo na základe dvojstranných alebo mnohostranných dohôd.POJMYNa účely tejto prílohy:a) "oslobodenie od dovozných ciel a daní" je prepustenie tovaru do voľného obehu bez dovozných ciel a daní, bez ohľadu na jeho obvyklé tarifné zatriedenie alebo obvyklé sumy, ktorým podlieha, ak sa dováža za osobitných podmienok a na osobitné účely;b) "prepustenie do voľného obehu" je colný režim, ktorý umožňuje, aby dovezený tovar zostal trvale na colnom území. Tento režim zahŕňa platbu všetkých splatných dovozných ciel a daní a vykonanie všetkých potrebných colných formalít;c) "dovozné clá a dane" sú clá a všetky ďalšie platby, dane a poplatky, ktoré sa vyberajú pri dovoze alebo v súvislosti s dovozom tovaru, s výnimkou platieb a poplatkov, ktorých výška je obmedzená približnou cenou poskytnutých služieb;d) "clá" sú platby ustanovené v colnom sadzobníku, ktorým podlieha tovar pri vstupe na colné územie;e) "záruka" je prostriedok, ktorý zaručuje, vo vzťahu k colným orgánom, že povinnosť voči nim bude splnená;f) "osoba" je tak fyzická osoba, ako aj právnická osoba, ak zo súvislostí nevyplýva niečo iné.ZÁSADY1. NormaOslobodenie tovaru navrhnutého do voľného obehu od dovozných ciel a daní sa riadi ustanoveniami tejto prílohy.2. NormaVo vnútroštátnej právnych predpisoch sa uvedú podmienky a vymenujú prípady, pre ktoré sa poskytne oslobodenie od dovozných ciel a daní, a ustanovia sa požiadavky, ktoré sa musia splniť, aby vznikol nárok na takéto oslobodenie.3. NormaOslobodenie od dovozných ciel a daní sa povolí nielen pre tovar dovezený priamo zo zahraničia, ale aj pre tovar, ktorý je v inom colnom režime.4. Odporúčaná praxOkrem prípadov, keď medzinárodný dokument ustanovuje vzájomnosť, oslobodenie od dovozných ciel a daní by sa malo poskytnúť bez ohľadu na krajinu pôvodu tovaru alebo na krajinu, odkiaľ bol dovezený.FORMALITYa) Predbežné povolenie5. NormaVo vnútroštátnych právnych predpisoch sa uvedú prípady, v ktorých sa vyžaduje povolenie na oslobodenie od dovozných ciel a daní vopred a určia sa orgány splnomocnené na poskytnutie takéhoto povolenia.6. Odporúčaná praxPočet prípadov, v ktorých sa vyžaduje povolenie na oslobodenie od dovozných ciel a daní vopred by mal byť čo najnižší.b) Vyhlásenie7. NormaVo vnútroštátnych predpisoch sa uvedú podmienky, za ktorých sa tovar spĺňajúci podmienky na oslobodenie od dovozných ciel a daní predloží na príslušnom colnom úrade a podá sa colné vyhlásenie.8. Odporúčaná praxV prípade, keď sa vyžaduje colné vyhlásenie, malo by sa používať obvyklé tlačivo pre colné vyhlásenie na prepustenie tovaru do voľného obehu.c) Záruka9. NormaForma prípadného poskytnutia záruky na účely oslobodenia od dovozných ciel a daní sa ustanoví vo vnútroštátnych právnych predpisoch, alebo ju určia colné orgány v súlade s vnútroštátnymi právnymi predpismi.10. Odporúčaná praxAk sa vyžaduje záruka na zabezpečenie súladu s ktoroukoľvek podmienkou ustanovenou vo vzťahu k oslobodeniu od dovozných ciel a daní, colným orgánom by mal postačovať samotný písomný záväzok.11. Odporúčaná praxAk sa v osobitných prípadoch vyžaduje záruka vo forme depozitu alebo ručenia, mala by byť suma čo najnižšia a nemala by presiahnuť výšku dovozných ciel a daní, ktoré by sa uplatnili, keby sa žiadne oslobodenie neposkytlo.12. NormaAk sa poskytne záruka, musí sa uvoľniť čo najskôr potom, ako sa colné orgány presvedčia, že sa podmienky, na základe ktorých bolo oslobodenie od dovozných ciel a daní poskytnuté, riadne plnili počas celého stanoveného obdobia.ROZSAH PÔSOBNOSTIPrípady, na ktoré sa vzťahujú medzinárodné zmluvy13. Odporúčaná praxOslobodenie od dovozných ciel a daní alebo podľa potreby iba od ciel by sa malo poskytnúť pre tovar uvedený v nasledovných medzinárodných dokumentoch a na základe podmienok, ktoré sú v nich ustanovené:a) tovar uvedený v prílohách k Dohode UNESCO o dovoze predmetov výchovného, vedeckého alebo kultúrneho charakteru (New York 22. november 1950) a k protokolu k tejto dohode (Nairobi 26. november 1976), ako aj v Dohode UNESCO o uľahčení medzinárodného obehu obrazových a zvukových materiálov vzdelávacieho, vedeckého a kultúrneho charakteru (Bejrút, 1948);b) zariadenie alebo materiál uvedené v odporúčaných praktikách 4.39 a 4.41 prílohy 9 (7. vydanie) k Dohovoru o medzinárodnom civilnom letectve (Chicago 7. december 1944);c) obchodné vzorky nepatrnej hodnoty a reklamné materiály uvedené v Medzinárodnom dohovore na uľahčenie dovozu obchodných vzoriek a reklamného materiálu (Ženeva 7. november 1952);d) turistické propagačné dokumenty a materiály uvedené v dodatkovom protokole k Dohovoru týkajúcemu sa colných výhod poskytovaných v rámci turistického ruchu, ktorý sa týka dovozu turistických propagačných dokumentov a materiálov (New York 4. jún 1954);e) výrobky uvedené v článkoch 6 a 7 Colného dohovoru o uľahčení dovozu tovaru určeného na vystavovanie alebo použitie na výstavách, veľtrhoch, zasadnutiach alebo pri podobných podujatiach (Brusel 8. júna 1961) af) tovar dovezený na základe diplomatických alebo konzulárnych výsad, uvedený vo Viedenských dohovoroch o diplomatických stykoch (18. apríl 1961) a konzulárnych stykoch (24. apríl 1963).Zmluvné strany sa vyzývajú, aby posúdili možnosť pristúpenia k uvedeným medzinárodným dokumentom.Vzorky neobchodného charakteru14. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade vzoriek neobchodného charakteru (vzorky nepatrnej hodnoty v zmysle Medzinárodného dohovoru na uľahčenie dovozu obchodných vzoriek a reklamných materiálov (Ženeva 7. november 1952).15. Odporúčaná praxZa vzorky neobchodného charakteru by sa mali považovať:a) suroviny a výrobky takých rozmerov, že sú nepoužiteľné na iné účely ako predvádzanie;b) predmety nepochádzajúce zo vzácnych materiálov, upevnené na podložkách alebo zhotovené ako vzorky podľa obchodných zvyklostí s podmienkou, že sa predkladá iba jeden kus z každej veľkosti a každého druhu;c) suroviny a výrobky a predmety z takýchto materiálov alebo výrobkov, ktoré boli znehodnotené, okrem tých, ktoré sú určené na demonštrovanie natrhnutím, dierovaním, označením neodstrániteľnými značkami alebo iným účinným spôsobom;d) výrobky, ktoré sa nemôžu upraviť ako vzorky neobchodnej hodnoty v súlade s odsekmi a) až c) a ktoré pozostávajú:i) z neupotrebiteľného tovaru, ktorého jednotková hodnota nepresahuje 5 USD za predpokladu, že neexistuje viac ako jedna vzorka z každého druhu alebo kvality;ii) spotrebný tovar, ktorého jednotková hodnota nepresahuje 5 USD, aj keď sú zložené celkom alebo čiastočne zo vzoriek rovnakého druhu alebo kvality za predpokladu, že množstvo a spôsob ich vyhotovenia vylučujú iné použitie ako vzorky.Terapeutické látky ľudského pôvodu, činidlá na určovanie krvnej skupiny a typov tkanív16. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade týchto látok, ak sú poslané inštitúciám alebo laboratóriám schválených príslušnými orgánmi:a) terapeutické látky ľudského pôvodu; ľudská krv a jej deriváty (úplná krv, sušená krvná plazma, albumín, gamaglobulín, fibrinogén); telesné orgány;b) činidlá na určovanie krvnej skupiny ľudského, zvieracieho, rastlinného alebo iného pôvodu ac) činidlá na určovanie typov tkanív ľudského, zvieracieho, rastlinného alebo iného pôvodu.Hnuteľné predmety dovezené pri sťahovaní domácnosti17. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade hnuteľných predmetov vo vlastníctve fyzickej osoby alebo členov jej domácnosti, ktoré sú dovezené pri sťahovaní ich domácnosti do krajiny dovozu.18. Odporúčaná praxNa účely normy 17 pojem "hnuteľné predmety" by mal zahŕňať najmä:a) nábytok a bytové zariadenie;b) domáce spotrebiče a audiovizuálne zaradenia;c) osobné zvršky;d) osobné dopravné prostriedky, napr.: motorové vozidlá a ich prívesy, bicykle, motocykle, obytné prívesy, rekreačné plavidlá a ľahké lietadlá;e) obvykle skladované zásoby domácnosti;f) zberateľské predmety;g) domáce zvieratá a jazdecké kone ah) zariadenie potrebné na výkon povolania, živnosti alebo profesie osôb, ktoré sa sťahujú, iné ako priemyselné, obchodné alebo poľnohospodárske prevádzky alebo zariadenia.PoznámkaV niektorých krajinách sa oslobodenie od dovozných ciel a daní a od hospodárskych zákazov alebo obmedzení poskytne v prípade priemyselnej, obchodnej alebo poľnohospodárskej prevádzky alebo zariadenia dovezeného fyzickými osobami, ak je to spojené so sťahovaním ich podniku do krajiny dovozu.19. Odporúčaná praxOslobodenie uvedené v norme 17 by nemalo podliehať prísnejším podmienkam, ako sú tieto:a) aby predmety boli primerané okolnostiam prípadu, čo sa týka druhu, počtu a hodnoty;b) aby v prípade osôb vracajúcich sa do krajiny dovozu uplynulo primerané obdobie ich pobytu v zahraničí. Nemalo by sa stanoviť dlhšie obdobie ako jeden rok;c) aby okrem zásob domácnosti, boli hnuteľné predmety vo vlastníctve alebo v držbe dovozcu alebo členov jeho domácnosti a bolo nimi používané primerané obdobie. Nemalo by sa stanoviť dlhšie obdobie ako šesť mesiacov okrem prípadov, keď predmety podliehajú vysokým dovozným clám a daniam, v takom prípade by nemalo presiahnuť jeden rok;d) aby okrem zásob domácnosti hnuteľné predmety, ktorým bolo poskytnuté oslobodenie, zostali vo vlastníctve alebo v držbe dovozcu alebo členov jeho domácnosti, ktorí ich budú používať primerané obdobie po dovoze. Nemalo by sa stanoviť dlhšie obdobie ako šesť mesiacov okrem prípadov, keď predmety podliehajú vysokým dovozným clám a daniam, v takom prípade by nemalo presiahnuť jeden rok;e) aby hnuteľné predmety boli dovezené v rámci primeraného obdobia, začínajúceho od dátumu, kedy bolo dovozcovi udelené povolenie na pobyt v krajine dovozu. Nemalo by sa stanoviť kratšie obdobie ako šesť mesiacov;f) aby všetky alkoholické nápoje a tabakové výrobky nepresiahli množstvá ustanovené vo vnútroštátnych právnych predpisoch;g) aby dovozca predložil zoznam (súpis) všetkých dovážaných predmetov.Nábytok a zariadenie domácnosti na vybavenie miesta prechodného pobytu20. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade nábytku a zariadenia domácnosti dovezených s cieľom vybavenia prechodného pobytu osobou, ktorá má trvalý pobyt v inej krajine, na základe podmienok ustanovených vo vnútroštátnych právnych predpisoch.PoznámkaOslobodenie sa obvykle poskytuje na základe týchto podmienok:a) nábytok a zariadenie domácnosti:1) musí dotknutá osoba predtým primerané obdobie používať;2) musia byť dovezené na zariadenie prechodného pobytu a slúžiť na osobné použitie fyzickej osoby a členov jej rodiny, ktorí s ňou žijú v jednej domácnosti počas ich prechodného pobytu;3) musia byť primerané, čo sa týka druhu a množstva, obvyklému zariadeniu príslušného prechodného pobytu;4) musí dotknutá osoba vlastniť primerané obdobie;b) oslobodenie sa môže poskytnúť jednorázovo iba pre jeden a ten istý prechodný pobyt;c) prechodné bydlisko musí byť vlastníctvom dotknutej osoby, alebo ho musí mať prenajaté na primerané obdobie.Výbava a svadobné dary21. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade výbavy a svadobných darov pre osobu s pobytom v zahraničí, ktorá sa sťahuje do krajiny dovozu pri príležitosti uzavretia manželstva, alebo s plánom uzavrieť manželstvo s osobou, ktorá už má pobyt v tejto krajine.22. NormaVýbava a svadobné dary musia zahŕňať:a) domácu bielizeň a oblečenie, novú alebo použitú, na osobnú potrebu príslušnej osoby alebo na používanie v jej domácnosti;b) všetky predmety, ktoré sa obvykle darujú pri príležitosti uzavretia manželstva.23. Odporúčaná praxOslobodenie uvedené v norme 21 by nemalo podliehať prísnejším podmienkam, ako sú tieto:a) aby príslušná osoba žila v zahraničí primerané obdobie. Nemalo by sa stanoviť dlhšie obdobie ako jeden rok;b) aby tovar nedoviezol skôr ako tri mesiace pred plánovaným dátum svadby a nie neskôr ako šesť mesiacov po svadbe;c) aby osoba, ktorej bolo poskytnuté oslobodenie, si ponechala vo vlastníctve alebo v držbe tovar dovezený ako výbavu a svadobné dary primerané obdobie po dovoze. Spravidla by sa nemalo stanoviť dlhšie obdobie ako jeden rok;d) aby tovar bol určený na osobné používanie manželov;e) aby všetky alkoholické nápoje a tabakové výrobky nepresiahli množstvá stanovené vo vnútroštátnych právnych predpisoch;f) aby sa predložil zoznam (súpis) všetkých dovezených predmetov spolu so všetkými sprievodnými dokumentmi, ktoré vyžadujú colné orgány.Osobný majetok a predmety pre študijné potreby osôb, ktoré navštevujú vzdelávacie zariadenia24. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade osobného majetku a študijných potrieb, ktoré používajú osoby s trvalým pobytom v zahraničí, ktoré sú riadne zapísané ako žiaci alebo študenti, aby po celú dobu navštevovali vzdelávacie zariadenie v krajine dovozu.25. Odporúčaná praxOslobodenie uvedené v norme 24 by nemalo podliehať prísnejším podmienkam, ako sú tieto:a) aby tovar slúžil na osobnú potrebu príslušnej osoby;b) aby sa predložil zoznam (súpis) tovaru, ktorý sa má doviezť spolu so všetkými sprievodnými dokumentmi, ktoré vyžadujú colné orgány.Majetok nadobudnutý ako dedičstvo26. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade majetku, ktorý ako dedičstvo nadobudla osoba, ktorá v čase smrti zosnulého mala trvalý pobyt v krajine dovozu za podmienky, že takýto majetok slúžil na osobnú potrebu zosnulého.27. Odporúčaná praxOslobodenie uvedené v norme 26 by nemalo podliehať prísnejším podmienkam, ako sú tieto:a) aby zosnulý mal v dobe úmrtia trvalý pobyt v zahraničí;b) aby sa majetok doviezol do jedného roka odo dňa, keď dotknutá osoba nadobudla právo s ním nakladať;c) aby, okrem zariadenia domácnosti, si osoba s poskytnutým oslobodením ponechala vo vlastníctve alebo v držbe zdedený tovar primerané obdobie po dovoze. Spravidla by sa nemalo stanoviť dlhšie obdobie ako jeden rok;d) aby všetky alkoholické nápoje a tabakové výrobky nepresiahli množstvá stanovené vo vnútroštátnych právnych predpisoch;e) aby sa predložil zoznam (súpis) tovaru, ktorý sa má doviezť spolu so všetkou sprievodnou dôkaznou dokumentáciou, ktorú vyžadujú colné orgány.Osobné dary28. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade osobných darov (okrem alkoholu, alkoholických nápojov a tabakových výrobkov), ktorých súhrnná hodnota stanovená na základe maloobchodných cien v krajine odoslania nepresahuje 25 USD. V prípade, ak rovnaký odosielateľ odošle niekoľko zásielok v rovnakom čase rovnakému adresátovi, ako súhrnná hodnota sa bude počítať celková hodnota všetkých takýchto zásielok.PoznámkaDar sa obvykle považuje za osobný, ak:a) je zaslaný fyzickej osobe inou fyzickou osobou s pobytom v zahraničí alebo v jej mene;b) je príležitostný ac) pozostáva iba z tovaru na osobnú spotrebu adresáta alebo jeho rodiny a charakter a množstvo dovezeného tovaru sú také, že zásielka má jednoznačne neobchodný charakter.Tovar zaslaný charitatívnym alebo dobročinným organizáciám29. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade základných potrieb (napr. potraviny, lieky, oblečenie a prikrývky), ktoré sa zasielajú ako dar schválenej organizácii, ktorá ich rozdelí bezplatne osobám v núdzi, alebo sa toto rozdelenie uskutoční pod jej dohľadom.Ocenenia30. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade:a) vyznamenaní udelených vládami cudzích štátov osobám s pobytom v krajine dovozu;b) umeleckých predmetov, športových cien, medailí a podobných predmetov, ktoré boli udelené v zahraničí buď ako ceny v súťaži, alebo ako ocenenie za odvahu alebo obetavosť, osobám s pobytom v krajine dovozu, alebo takéto predmety darované orgánmi alebo neziskovými organizáciami v zahraničí s úmyslom, že sa na rovnaké účely udelia v krajine dovozu osobám s pobytom v tejto krajine, s podmienkou, že sa predložia všetky sprievodné dokumenty, ktoré požadujú colné orgány.Predmety určené na výstavbu, údržbu alebo výzdobu vojenských cintorínov; rakvy, urny a ozdobné pohrebné predmety31. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť pre:a) tovar, ktorý je dovezený organizáciami schválenými príslušnými orgánmi v krajine dovozu a je vhodný na výstavbu, údržbu alebo výzdobu vojenských cintorínov;b) rakvy s telesnými pozostatkami a urny s popolom zosnulých osôb a kvety, vence a iné ozdobné predmety, ktoré sa s nimi dovážajú;c) kvety, vence a iné ozdobné predmety dovezené osobami, ktoré sa zúčastnia pohrebu, alebo trúchliacimi prichádzajúcimi vyzdobiť hroby v krajine dovozu.Dokumenty a rôzne predmety neobchodného charakteru32. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade zásielok, ktoré obsahujú tieto položky, ak z ich množstva alebo charakteru jednoznačne vyplýva, že sú neobchodného charakteru:a) publikácie cudzích vlád a oficiálnych medzinárodných organizácií;b) vytlačené tlačivá cudzích vlád;c) hlasovacie lístky pre cudzích štátnych príslušníkov;d) dokumenty zaslané bezplatne orgánom verejnej správy v krajine dovozu;e) predmety, ktoré majú byť predložené ako dôkaz alebo na podobné účely súdom alebo iným oficiálnym orgánom v krajine dovozu;f) vytlačené obežníky týkajúce sa podpisov adresované orgánom verejnej správy alebo bankám v krajine dovozu;g) cenné papiere v cudzej mene, šekové knižky a cestovné šeky bánk, ktoré sú zriadené v zahraničí;h) správy, výkazy a listiny spoločností, ktoré sú zriadené v zahraničí;ij) hmotné nosiče dát, napr. dierne štítky, zvukové záznamy, magnetické pásky, mikrofiše, mikrofilmy a magnetické disky s cieľom medzinárodnej výmeny informácií;k) publikácie obchodných komôr krajiny dovozu v zahraničí;l) plány, technické výkresy, kópie výkresov, technické požiadavky a iné dokumenty dovezené iba s cieľom zadania objednávok v zahraničí alebo účasti v súťažiach alebo verejných súťažiach v krajine dovozu;m) dokumenty týkajúce sa ochranných známok, priemyselných vzorov alebo projekty a žiadostí o patent, zaslaných orgánom v krajine dovozu, ktoré sa zaoberajú ochranou autorských práv alebo ochranou priemyselného alebo obchodného vlastníctva;n) vytlačené tlačivá a lístky zasielané zahraničnými dopravnými a turistickými podnikmi do ich kancelárií a agentúr v krajine dovozu;o) vytlačené tlačivá a lístky, konosamenty, nákladné listy a iné obchodné dokumenty, ktoré boli spracované;p) fotografie a štočky na fotografie, ktoré sa zasielajú tlačovým agentúram alebo vydavateľom novín a časopisov.Náboženské predmety33. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade predmetov, ktoré sa používajú na bohoslužby v súlade s podmienkami ustanovenými vo vnútroštátnych právnych predpisoch.Produkty dovezené na testovacie účely34. NormaOslobodenie od dovozných ciel a daní a od hospodárskych zákazov alebo obmedzení sa poskytne v prípade výrobkov, ktoré sa dovezú na účely skúšok za podmienky, že dovezené množstvá nepresahujú množstvá, ktoré sú nevyhnutné na účely skúšok, a že:a) sú to výrobky, ktoré sa počas testu úplne spotrebujú;b) ak sa úplne nespotrebujú, spätne sa vyvezú, úradne zničia alebo sa znehodnotia tak, aby boli obchodne bezcenné, bez výdavkov pre štát.Výrobky a materiály na ochranu tovaru počas prepravy35. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade obalových materiálov (slama, papier, sklenené vlákno, drevené hobliny atď.) a rôznych výrobkov, napr. povraz, papier a lepenka, ktoré sa použili na zabalenie a ochranu tovaru počas prepravy.Krmivo a iná potrava pre zvieratá počas prepravy36. Odporúčaná praxOslobodenie od dovozných ciel a daní a od hospodárskych zákazov alebo obmedzení by sa malo poskytnúť v prípade krmiva a inej potravy, ktorá sa spolu so zvieratami dováža a je určená na spotrebovanie počas prepravy.INFORMÁCIE TÝKAJÚCE SA OSLOBODENIA37. NormaColné orgány zabezpečia, aby všetky príslušné informácie týkajúce sa oslobodenia od dovozných ciel a daní boli dostupné každej osobe, ktorá má o to záujem.--------------------------------------------------


title: Rozhodnutie Rady 2013/391/SZBP z  22. júla 2013 na podporu praktického vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov

text:
               23.7.2013

               SK

               Úradný vestník Európskej únie

               L 198/40

         ROZHODNUTIE RADY 2013/391/SZBP
   z 22. júla 2013
   na podporu praktického vykonávania rezolúcie Bezpečnostnej rady Organizácie Spojených národov č. 1540 (2004) o nešírení zbraní hromadného ničenia a ich nosičov
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Európska rada 12. decembra 2003 prijala stratégiu EÚ proti šíreniu zbraní hromadného ničenia, ktorá v kapitole III obsahuje zoznam opatrení zameraných na boj proti tomuto šíreniu, ktorých prijatie je potrebné nielen v rámci Únie, ale aj v tretích krajinách.

               (2)

               Únia túto stratégiu aktívne vykonáva a zavádza opatrenia uvedené v jej kapitole III, a to najmä uvoľňovaním finančných zdrojov na podporu konkrétnych projektov realizovaných multilaterálnymi inštitúciami, poskytovaním štátom, ktoré to potrebujú, technickej pomoci a odborných znalostí v súvislosti so širokou škálou opatrení proti šíreniu a podporou úlohy Bezpečnostnej rady Organizácie Spojených národov.

               (3)

               Bezpečnostná rada Organizácie Spojených národov prijala 28. apríla 2004 rezolúciu č. 1540 (2004) [„rezolúcia BR OSN č. 1540 (2004)“], ktorá bola prvým medzinárodným nástrojom, ktorý sa uceleným a komplexným spôsobom zaoberá zbraňami hromadného ničenia, ich nosičmi a súvisiacimi materiálmi. Rezolúciou BR OSN č. 1540 (2004) sa pre všetky štáty ustanovili záväzné povinnosti, ktorých cieľom bolo predchádzať tomu, aby neštátne subjekty získavali prístup k takýmto zbraniam a súvisiacim materiálom, a odrádzať ich od takéhoto prístupu. Štáty sa v nej taktiež vyzvali, aby výboru Bezpečnostnej rady zriadenému rezolúciou BR OSN č. 1540 (2004) („výbor 1540“) predložili správu o krokoch, ktoré vykonali alebo majú v úmysle vykonať na účely vykonávania rezolúcie BR OSN č. 1540 (2004).

               (4)

               Bezpečnostná rada Organizácie Spojených národov 27. apríla 2006 prijala rezolúciu č. 1673 (2006) a rozhodla, že výbor 1540 by mal zintenzívniť svoje úsilie o úplné vykonávanie rezolúcie BR OSN č. 1540 (2004) prostredníctvom pracovných programov, podporných činností, pomoci, dialógu a spolupráce. Vyzvala tiež výbor 1540, aby spolu so štátmi a medzinárodnými, regionálnymi a subregionálnymi organizáciami preskúmal možnosť výmeny skúseností a získaných poznatkov, ako aj dostupnosť programov, ktoré by mohli uľahčiť vykonávanie rezolúcie BR OSN č. 1540 (2004).

               (5)

               Bezpečnostná rada OSN 20. apríla 2011 prijala rezolúciu č. 1977 (2011) a rozhodla o predĺžení mandátu výboru 1540 o obdobie 10 rokov do 25. apríla 2021. Rozhodla tiež, že výbor 1540 bude naďalej zintenzívňovať úsilia o presadzovanie plného vykonávania rezolúcie BR OSN č. 1540 (2004) všetkými štátmi, predovšetkým v oblastiach ako je a) zodpovednosť, b) fyzická ochrana, c) kontrola hraníc a presadzovanie práva a d) národná kontrola vývozu a prekládok vrátane kontroly poskytovania finančných prostriedkov a služieb, akou je napr. financovanie takéhoto vývozu a prekládok.

               (6)

               Vykonávanie jednotnej akcie Rady 2006/416/SZBP z 12. júna 2006 na podporu vykonávania rezolúcie Bezpečnostnej rady Organizácie Spojených národov 1540 (2004) a v rámci vykonávania stratégie EÚ proti šíreniu zbraní hromadného ničenia (1) a jednotnej akcie Rady 2008/368/SZBP zo 14. mája 2008 na podporu vykonávania rezolúcie Bezpečnostnej rady Organizácie Spojených národov č. 1540 (2004) a v rámci vykonávania stratégie EÚ proti šíreniu zbraní hromadného ničenia (2) prispelo k významnému zníženiu počtu štátov, ktoré správu nepodali, a počtu štátov, ktoré neposkytli dodatočné informácie požadované výborom 1540 po tom, ako predložili neúplné správy.

               (7)

               Technickým vykonávaním projektov, ktoré sa budú realizovať v rámci tohto rozhodnutia by sa mal poveriť Úrad pre otázky odzbrojenia v rámci sekretariátu OSN, ktorý zodpovedá za poskytovanie materiálnej a logistickej podpory výboru 1540 a jeho expertom.

               (8)

               Toto rozhodnutie by sa malo vykonávať v súlade s finančnou a administratívnou rámcovou dohodou uzatvorenou medzi Európskou komisiou a OSN o spravovaní finančných príspevkov Únie na programy alebo projekty riadené OSN,

         PRIJALA TOTO ROZHODNUTIE:
   Článok 1
   1.   V súlade so stratégiou EÚ proti šíreniu zbraní hromadného ničenia, ktorej cieľom je podporovať úlohu Bezpečnostnej rady OSN a zlepšovať jej odborné kapacity potrebné na riešenie výziev šírenia, Únia naďalej podporuje vykonávanie rezolúcie Bezpečnostnej rady Organizácie Spojených národov č. 1540 (2004) [ďalej len „rezolúcia BR OSN č. 1540 (2004)“] a rezolúcie Bezpečnostnej rady Organizácie Spojených národov č. 1977 (2011).
   2.   Projekty na podporu rezolúcie BR OSN č. 1540 (2004), ktoré zodpovedajú opatreniam stratégie EÚ, pozostávajú zo subregionálnych pracovných seminárov, návštev príslušných krajín, stretnutí, podujatí, odbornej prípravy a úsilia v oblasti styku s verejnosťou.
   3.   Cieľom projektov je:

               —

               posilniť príslušné vnútroštátne a regionálne opatrenia a spôsobilosti najmä prostredníctvom budovania kapacít a uľahčenia pomoci,

               —

               prispievať k praktickému vykonávaniu konkrétnych odporúčaní uvedených v komplexnom preskúmaní z roku 2009 týkajúcom sa stavu vykonávania rezolúcie BR OSN č. 1540 (2004), predovšetkým v oblastiach technickej pomoci, medzinárodnej spolupráce a zvyšovania informovanosti verejnosti,

               —

               začatie, vypracovanie a vykonávanie národných akčných plánov na základe žiadostí štátov.

         4.   Podrobný opis projektov sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoká predstaviteľka Únie pre zahraničné veci a bezpečnostnú politiku (ďalej len „vysoká predstaviteľka“).
   2.   Technickým vykonávaním projektov uvedených v článku 1 ods. 2 je poverený sekretariát OSN (Úrad pre otázky odzbrojenia) [ďalej len „sekretariát OSN (ODA)“]. Túto úlohu vykonáva pod vedením a kontrolou vysokej predstaviteľky.
   3.   Vysoká predstaviteľka na tento účel uzavrie potrebné dohody so sekretariátom OSN (ODA).
   Článok 3
   1.   Finančná referenčná suma na vykonávanie projektov uvedených v článku 1 ods. 2 je 750 000 EUR a poskytne sa zo všeobecného rozpočtu Európskej únie.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami platnými pre všeobecný rozpočet Európskej únie.
   3.   Komisia dohliada na riadne spravovanie výdavkov uvedených v odseku 2. Komisia na tento účel uzavrie so sekretariátom OSN (ODA) dohodu o financovaní. V dohode o financovaní sa uvedie, že sekretariát OSN (ODA) zabezpečí viditeľnosť príspevku Únie zodpovedajúcu jeho výške.
   4.   Komisia vyvinie úsilie, aby sa dohoda o financovaní uvedená v odseku 3 uzavrela čo najskôr po nadobudnutí účinnosti tohto rozhodnutia. Informuje Radu o všetkých ťažkostiach, ktoré v tomto procese vzniknú, ako aj o dátume uzavretia dohody o financovaní.
   Článok 4
   Vysoký predstaviteľ predkladá Rade správu o vykonávaní tohto rozhodnutia na základe pravidelných správ, ktoré pripravuje sekretariát OSN (ODA). Tieto správy tvoria základ pre hodnotenie, ktoré vykoná Rada. Komisia poskytuje informácie o finančných aspektoch projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 24 mesiacov od uzatvorenia dohody o financovaní uvedenej v článku 3 ods. 3 alebo tri mesiace od dátumu jej prijatia, ak sa dohoda o financovaní v uvedenej lehote neprijme.

      V Bruseli 22. júla 2013

            Za Radu

            predsedníčka

         C. ASHTON

      (1)  Ú. v. EÚ L 165, 17.6.2006, s. 30.

      (2)  Ú. v. EÚ L 127, 15.5.2008, s. 78.

      PRÍLOHA
      1.   CIELE

      Celkovým cieľom tohto rozhodnutia je podporovať vykonávanie rezolúcií Bezpečnostnej rady Organizácie Spojených národov č. 1540 (2004) [ďalej len „rezolúcia BR OSN č. 1540 (2004)“] a č. 1977 (2011) [ďalej len „rezolúcia BR OSN č. 1977 (2011)“] v rámci vykonávania stratégie EÚ proti šíreniu zbraní hromadného ničenia, a to prostredníctvom osobitných opatrení, ktoré sledujú tieto špecifické ciele: posilniť príslušné národné a regionálne opatrenia a spôsobilosti najmä prostredníctvom budovania kapacít a uľahčenia pomoci, prispieť k praktickému vykonávaniu konkrétnych odporúčaní uvedených v komplexnom preskúmaní z roku 2009 týkajúcom sa stavu vykonávania rezolúcie BR OSN č. 1540 (2004), predovšetkým v oblastiach technickej pomoci, medzinárodnej spolupráce a zvyšovania informovanosti verejnosti.
      2.   OPIS OPATRENÍ

      2.1.   Posilnenie kapacít, pokiaľ ide o vykonávanie na vnútroštátnej úrovni a subregionálnu koordináciu

      2.1.1.   Cieľ opatrenia

                  —

                  Podporiť činnosti súvisiace s vykonávaním, vrátane vypracovania národných akčných plánov, zamerané na konkrétne krajiny a národný a subregionálny proces vykonávania.

                  —

                  Posilniť medzinárodnú spoluprácu v kontexte vykonávania rezolúcie BR OSN č. 1540 (2004) vrátane úlohy výboru 1540.

            2.1.2.   Opis opatrenia

      Úrad pre otázky odzbrojenia (UNODA), v prípadnej spolupráci s ďalšími medzinárodnými, regionálnymi a subregionálnymi organizáciami a subjektmi, uľahčí praktické opatrenia na vykonávanie kľúčových požiadaviek rezolúcie BR OSN č. 1540 (2004) na národnej úrovni, najmä prostredníctvom podpory návštev krajiny alebo činností špecifických pre danú krajinu, ktoré zrealizuje výbor 1540 so súhlasom dotknutých štátov. Plánuje sa podpora piatich návštev krajín (dĺžka trvania jednej návštevy je 4 dni). Návšteva krajiny alebo činnosti špecifické pre danú krajinu prispejú v závislosti od konkrétnej krajiny a rozhodnutí výboru 1540 k procesu vykonávania na vnútroštátnej úrovni prostredníctvom: a) príspevkov k zvyšovaniu informovanosti prostredníctvom vhodne uspôsobených dialógov s rozličnými aktérmi zapojenými do vnútroštátneho vykonávania rezolúcie BR OSN č. 1540 (2004), b) preskúmania národných opatrení a mechanizmov používaných na vykonávanie uvedenej rezolúcie a určenia konkrétnych výziev, ktorým čelia národné orgány, ako aj ich možných riešení a c) uľahčenia prípravy dobrovoľných národných akčných plánov a iných opatrení, o ktorých rozhodne dotknutá navštívená krajina.
      UNODA, v prípadnej spolupráci s ďalšími medzinárodnými, regionálnymi a subregionálnymi organizáciami a subjektmi, zorganizuje stretnutia v určitých subregiónoch na základe predchádzajúcich pracovných seminárov v oblasti budovania kapacít realizovaných v týchto regiónoch. Plánuje sa, že vo vybraných subregiónoch (Afrika, Perzský záliv a Blízky východ, juhovýchodná Európa a Latinská Amerika) sa uskutočnia tri stretnutia v rámci nadväzujúcej činnosti. Každé stretnutie sa pripraví tak, aby zodpovedalo skutočným požiadavkám daného subregiónu, pričom sa zameria na oblasti, v ktorých sa pravdepodobne dosiahnu praktické výsledky. Stretnutia sa uskutočnia spolu s odbornými rokovaniami vedenými v rámci krajiny s cieľom preskúmať konkrétne opatrenia na zachovanie pokroku vo vykonávaní rezolúcie BR OSN č. 1540 (2004). Rokovania v rámci krajiny sa zorganizujú v nadväznosti na pozvania zo strany zainteresovaných členských štátov.
      UNODA rozvíja činnosti podľa rezolúcie BR OSN č. 1540 (2004) v spolupráci s ďalšími medzinárodnými organizáciami a agentúrami, vrátane OBSE, MAAE, OPCW, WHO, FAO a OIE s cieľom zabezpečiť účinnú spoluprácu a zamedziť duplicite.
      V prípade potreby sa bude vyvíjať úsilie o súčinnosť s aktivitami regionálnych centier excelentnosti pre chemické, biologické, rádiologické a jadrové otázky (CBRN), ktoré sa v súčasnosti zriaďujú v rámci nástroja stability, ako aj s inými programami, ktoré sa v tejto oblasti realizujú pod záštitou EÚ.
      2.1.3.   Výsledky opatrenia

      Lepšie vykonávanie rezolúcie BR OSN č. 1540 (2004) prostredníctvom toho, že štáty prijmú dodatočné opatrenia zamerané na jej úplné vykonávanie; vypracovanie efektívnych a realistických národných akčných plánov alebo programov zameraných na vykonávanie kľúčových požiadaviek uvedenej rezolúcie; lepšie regionálne koordinované prístupy k vykonávaniu rezolúcie BR OSN č. 1540 (2004) a nadviazanie funkčných partnerstiev medzi účastníckymi štátmi a poskytovateľmi pomoci.
      2.2.   Posilnené budovanie kapacít s cieľom stanoviť a zachovať fyzickú ochranu materiálov s dvojakým použitím a zodpovednosť za ne

      2.2.1.   Cieľ opatrenia

      Podporovať budovanie kapacít na národnej a regionálnej úrovni v záujme pokroku v úplnom vykonávaní rezolúcie BR OSN č. 1540 (2004) prostredníctvom zamerania sa na hlavné oblasti rezolúcie, a to fyzickú ochranu „súvisiacich materiálov“ a zodpovednosť za ne. Rezolúcia BR OSN č. 1540 (2004) obsahuje osobitné ustanovenia (operačný bod 3 písmená a) a b)), ktorými sa všetkým štátom ustanovila povinnosť zaviesť náležité kontroly materiálov, zariadení a technológií, ktoré by sa mohli využiť na navrhnutie, vývoj, výrobu alebo použitie jadrových, chemických a biologických zbraní a ich nosičov. Od štátov sa na tento účel požaduje, aby: a) prijali a zachovali účinné opatrenia, ktorých cieľom je zodpovednosť za takéto položky a ich zabezpečenie v rámci výroby, používania, skladovania alebo prepravy, a b) vypracovali a zachovali náležité účinné opatrenia fyzickej ochrany.
      2.2.2.   Opis opatrenia

      UNODA zorganizuje dva subregionálne pracovné semináre (Stredná Amerika, juhovýchodná Ázia a Latinská Amerika), ktoré sa zamerajú na fyzickú ochranu „súvisiacich materiálov“ a zodpovednosť za ne. Opatrenie bude prostredníctvom výmeny skúseností s národnými politikami a postupmi v oblasti evidencie, bezpečnosti a ochrany príslušných biologických, chemických a jadrových materiálov podporovať ucelené národné prístupy založené na osvedčených postupoch a získaných skúsenostiach.
      Ak to bude vhodné, zdôrazní sa dôležitosť spolupráce a súčinnosti s medzinárodnými organizáciami, akými sú MAAE, OPCW, WHO, FAO, OIE a OBSE. Každý pracovný seminár sa zorganizuje v spojení s kolami príslušných technických rokovaní s účastníckymi krajinami, pričom sa v plnej miere zohľadnia národné špecifiká. Diskusie v rámci krajiny sa zorganizujú v nadväznosti na pozvania zo strany členských štátov v príslušných subregiónoch, ktoré majú záujem.
      V prípade potreby sa bude vyvíjať úsilie o súčinnosť s aktivitami regionálnych centier excelentnosti pre otázky CBRN, ktoré sa v súčasnosti zriaďujú v rámci nástroja stability, ako aj s inými programami, ktoré sa v tejto oblasti realizujú pod záštitou EÚ.
      2.2.3.   Výsledky opatrenia

      Posilnenie úsilia štátov a kapacít na vykonávanie náležitých kontrol materiálov, zariadení a technológií, ktoré by sa mohli využiť na navrhovanie, vývoj, výrobu alebo použitie jadrových, chemických a biologických zbraní a ich nosičov; určenie účinných a efektívnych postupov v oblasti evidencie, zaisťovania a ochrany „súvisiaceho materiálu“; zvýšená bezpečnosť súvisiaceho materiálu na národnej a regionálnej úrovni; posilnené regionálne a medzinárodné partnerstvá v príslušných oblastiach a príspevok k úsiliu o zvýšenie globálnej CBRN bezpečnosti.
      2.3.   Podpora praktického vykonávania odporúčaní uvedených v komplexnom preskúmaní z roku 2009 týkajúcom sa stavu vykonávania rezolúcie BR OSN č. 1540 (2004)

      2.3.1.   Cieľ opatrenia

      Podpora praktického vykonávania odporúčaní uvedených v komplexnom preskúmaní z roku 2009.
      Prehĺbiť medzinárodnú spoluprácu a zvýšiť informovanosť verejnosti o dôležitosti vykonávania rezolúcie BR OSN č. 1540 (2004).
      2.3.2.   Opis opatrenia

      V rezolúcii BR OSN č. 1977 (2011) a záverečnom dokumente z komplexného preskúmania z roku 2009 sa v súvislosti s vykonávaním kľúčových požiadaviek rezolúcie BR OSN č. 1540 (2004) predpokladá niekoľko špecifických aktivít. Opatrenie zahŕňa konkrétne projekty na podporu takýchto aktivít, a to aj prostredníctvom prípravy stretnutí či podujatí, odbornej prípravy a opatrení v oblasti styku s verejnosťou. Projekty by s prípadnou výhradou rozhodnutí a odporúčaní výboru 1540 zahŕňali:

                  —

                  podujatia zorganizované UNODA, na ktorých by sa zišli subjekty, ktoré potrebujú a ponúkajú pomoc, a stretnutí súčasných alebo možných budúcich partnerov (štáty, medzinárodné a regionálne organizácie),

                  —

                  stretnutia zorganizované UNODA s cieľom podporiť úsilie o posilnenie spolupráce výboru 1540 s medzinárodnými mechanizmami v oblasti nešírenia a inými medzinárodnými a regionálnymi organizáciami,

                  —

                  pracovný seminár zorganizovaný alebo podporovaný UNODA, ktorý by bol určený pre zástupcov občianskej spoločnosti, akademickej obce a priemyslu,

                  —

                  podpora UNODA v záujme účasti štátnych úradníkov na kurzoch odbornej prípravy a iných činnostiach v oblasti budovania kapacít,

                  —

                  podpora elektronického časopisu venovaného problematike vykonávania rezolúcie BR OSN č.1540 (2004).

            V prípade potreby sa bude vyvíjať úsilie o súčinnosť s aktivitami regionálnych centier excelentnosti pre otázky CBRN, ktoré sa v súčasnosti zriaďujú v rámci nástroja stability, ako aj s inými programami, ktoré sa v tejto oblasti realizujú pod záštitou EÚ.
      2.3.3.   Výsledky opatrenia

      Vykonávanie konkrétnych opatrení, ktoré sa dohodli pri komplexnom preskúmaní z roku 2009, rôznorodejšie spôsoby uľahčovania technickej pomoci, poskytovanie odbornej prípravy zameranej na rezolúciu BR OSN č. 1540 (2004) pre štátnych úradníkov, väčšie zapojenie zástupcov občianskej spoločnosti, akademickej obce a priemyslu do medzinárodného, regionálneho a vnútroštátneho vykonávania rezolúcie BR OSN č. 1540 (2004), väčšia informovanosť verejnosti o význame úplného vykonávania rezolúcie BR OSN č. 1540 (2004).
      3.   PARTNERI V RÁMCI OPATRENÍ

                  —

                  Bezpečnostná rada OSN a jej výbor 1540,

                  —

                  vlády účastníckych krajín z jednotlivých subregiónov,

                  —

                  vlády a organizácie ponúkajúce pomoc,

                  —

                  Organizácia Spojených národov, príslušné medzinárodné, regionálne a subregionálne organizácie,

                  —

                  nevládne organizácie a subjekty občianskej spoločnosti.

            4.   PRÍJEMCOVIA OPATRENÍ

                  —

                  členské štáty, štátni úradníci,

                  —

                  výbor 1540 a iné subjekty OSN,

                  —

                  medzinárodné, regionálne a subregionálne organizácie,

                  —

                  vlády a organizácie, ktoré poskytujú a prijímajú technickú pomoc podľa rezolúcie BR OSN č. 1540 (2004),

                  —

                  občianska spoločnosť, akademická obec a príslušné priemyselné odvetvia.

            5.   MIESTO

      Možné miesta stretnutí, pracovných seminárov a iných podujatí vyberie UNODA. Medzi kritériá na výber miesta konania bude patriť ochota a odhodlanie príslušného štátu v určitom regióne usporiadať dané podujatie. Konkrétne miesta, v ktorých sa uskutočnia návštevy krajiny alebo činnosti špecifické pre danú krajinu, budú závisieť od pozvania zainteresovaných členských štátov, a prípadne od rozhodnutí výboru 1540.
      6.   TRVANIE

      Celková plánovaná doba trvania projektu je 24 mesiacov.


title: 2006/309/ES: Rozhodnutie Rady z  10. apríla 2006 , ktorým sa vymenúvajú traja slovenskí členovia a traja slovenskí náhradníci Výboru regiónov

text:
               28.4.2006

               SK

               Úradný vestník Európskej únie

               L 115/37

      ROZHODNUTIE RADY

   z 10. apríla 2006,
   ktorým sa vymenúvajú traja slovenskí členovia a traja slovenskí náhradníci Výboru regiónov
   (2006/309/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh slovenskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia členov BAUERA, MARČOKA a TARČÁKA sa uvoľnili tri miesta členov Výboru regiónov. V dôsledku skončenia funkčného obdobia náhradníkov ŠTEFANCA, TOMEČKA a DEMETEROVEJ sa uvoľnili tri miesta náhradníkov Výboru regiónov,

         ROZHODLA TAKTO:
   Článok 1
   Do Výboru regiónov sa vymenúvajú:

               a)

               za členov:

                           —

                           Juraj BLANÁR, predseda Žilinského samosprávneho kraja,

                           —

                           Milan MURGAŠ, predseda Banskobystrického samosprávneho kraja,

                           —

                           Zdenko TREBUĽA, predseda Košického samosprávneho kraja;

               b)

               za náhradníkov:

                           —

                           Pavol SEDLÁČEK, predseda Trenčianskeho samosprávneho kraja,

                           —

                           Vladimír BAJAN, predseda Bratislavského samosprávneho kraja,

                           —

                           Tibor MIKUŠ, predseda Trnavského samosprávneho kraja

         na zvyšný čas funkčného obdobia, ktoré trvá do 25. januára 2010.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Luxemburgu 10. apríla 2006

            Za Radu

            predsedníčka

         U. PLASSNIK

      (1)  Ú. v. EÚ L 56, 25.2.2006, s. 75.